EkBass/fiwiki-20250220-pages-articles huggingface dataset:
Museum of Broadcast Communications

Museum of Broadcast Communications on Chicagossa, Illinoisin osavaltiossa Yhdysvalloissa sijaitseva museo, joka pyrkii keräämään, säilyttämään ja esittämään sekä historiallista että tämänhetkistä radio- ja televisio- ohjelmistoa.The Museum of Broadcast Communications: About Us Museo avattiin 1987, ja alkuvaiheessa se toimi Chicagon South Loopin alueella, josta se vuonna 1992 siirtyi Chicagon kulttuurikeskuksen tiloihin. Museon toimintoihin kuuluu muun muassa näyttelyiden järjestäminen, kansallisen Radio Hall of Famen isännöinti ja julkaisutoiminta. == Lähteet == ==Aiheesta muualla== * The Museum of Broadcast Communicationsin kotisivut * Radio Hall of Fame Luokka:Chicagon museot
One for the Road (The Kinksin albumi)

One for the Road on The Kinksin kesällä 1980 julkaistu kahden vinyylin livealbumi, joka äänitettiin kuudessa konsertissa Yhdysvalloissa.Albumin vuoden 1999 CD-version kansilehtinen. Samoista konserteista koostettiin myös tunnin mittainen 13 kappaletta sisältävä videofilmi. ==Kappaleet== *Kaikki kappaleet kirjoittanut ja tuottanut Raymond Douglas Davies. *Vuoden 1999 CD- versiossa kappaleet sisältyvät yhdelle levylle. ===LP 1=== A-puoli # # # # # # # B-puoli # * # # # # ===LP 2=== A-puoli # # # # B-puoli # * # # # # ==Kokoonpano== ===The Kinks=== *Ray Davies - kitara, laulu *Dave Davies - kitara, huuliharppu, kosketinsoittimet, taustalaulu *Ian Gibbons - kosketinsoittimet, taustalaulu *Mick Avory - rummut *Jim Rodford - bassokitara, taustalaulu ===Vierailijat=== *Nick Newell - kosketinsoittimet ==Lähteet== Luokka:Vuoden 1980 konserttitallenteet Luokka:The Kinksin albumit
Thea Gill

Thea Louise Gill (s. 5. huhtikuuta 1970 Vancouver, Brittiläinen Kolumbia, Kanada) on kanadalainen näyttelijä, joka tunnetaan parhaiten roolistaan Lindsay Petersonina Showtime-televisiokanavan televisiosarjasta Älä kerro äidille 2. == Elämäkerta == === Varhaiset vaiheet === Lapsena Gill asui Vancouverissa, jossa hän kävi tyttöjen yksityiskoulua kahdentoista vuoden ajan. Sen jälkeen hän aloitti opiskelut Yorkin yliopistossa Torontossa. Gill valmistui sieltä kohtuullisin arvosanoin vuonna 1992, ja tapasi opiskeluaikanaan myös tulevan puolisonsa, teatteriohjaaja Brian Richmondin.. === Näyttelijäura === Yorkin yliopistosta valmistumisensa jälkeen Gill asui Torontossa ja teki töitä teatterissa, televisiosarjojen vierasrooleissa, mainoksissa ja muutamissa elokuvarooleissa. Ensimmäistä kertaa Gill sai kuuluisuutta, kun hän vuonna 2000 meni koe-esiintymään Lindsay Petersonin roolia varten televisiosarjassa Älä kerro äidille 2, jota näyttelemään hänet myös valittiin. Gill säilytti roolinsa sarjan viiden tuotantokauden ajan. Vuonna 2001 Gill muutti Torontosta Victoriaan, koska hänen miehensä työskenteli Victorian yliopistossa. Gill jakoi aikansa Toronton, jossa televisiosarjaa Älä kerro äidille 2 kuvattiin, ja Victorian välille vuoteen 2005 saakka, jolloin televisiosarjan Älä kerro äidille 2 tuotanto lopetettiin. Kun Älä kerro äidille 2 lopetettiin, Gill oli työskennellyt monissa teatteri-, televisio- ja elokuvarooleissa. Vuonna 2006 hän sai roolin yhdysvaltalaisen televisioverkon here! televisiosarjasta Dante's Cove, josta hän sai "erikoisvierasroolin" roolihahmona Diana Childs. Vuoden 2007 heinäkuun haastattelussa Gill sanoi, että hän ei ollut vakuuttunut siitä, että Vancouverin "elokuvaskene" olisi hänelle sopiva, joten hän oli päättänyt muuttaa Los Angelesiin vuodeksi koittaakseen löytää pitkäaikaisempia ja paremmin hänelle sopivia rooleja. Gill on näyttelijäuransa lisäksi lahjakas jazzlaulaja ja on työskennellyt Midsummer Loungen näytöksessä Välimeren ja Karibianmeren risteilijällä M.S. Carousel. Gill teki myös kolmen yön soololaulunäytelmän jazzklubissa Torontossa vuonna 2002. Vuonna 2005 Gill näytteli Richard Bellin elokuvassa Eighteen viettelevää toisen maailmansodan aikaista yökerhon laulajaa, jossa Gill teki myös ensimmäisen lauluesityksensä elokuvassa. Gillin laulama laulu, "In a Heartbeat", jonka oli kirjoittanut maineikas Bramwell Tovey, oli ehdolla Genie-palkinnon saajaksi. === Perhe ja elämä === Gill on naimisissa Brian Richmondin kanssa ja hänellä on kaksi lapsipuolta sekä kaksi lapsenlapsipuolta. Hän on haastatteluissa antanut lausuntoja, joiden mukaan hän olisi seksuaaliselta suuntautumiseltaan biseksuaali. == Palkinnot == Vuonna 2003 Gill sai Golden Sheaf -palkinnon roolistaan televisiosarjassa Bliss ja The National Leadership -palkinnon National Gay and Lesbian Task Force -järjestöltä. Vuonna 2005 Gill sai Leo- palkinnon tekemästään työstä televisiosarjan The Collector jaksossa. == Lähteet == == Aiheesta muualla == * Thea Gillin virallinen kotisivu * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1970 syntyneet Luokka:Elävät henkilöt
CascaiShopping

CascaiShopping sijaitsee Cascaisissa, Lissabonin lähellä. Kauppakeskus avattiin toukokuussa 1991 ja sitä on laajennettu vuonna 2003. Kauppakeskuksen omistaa Sonae Sierra, joka kuuluu portugalilaiseen Sonae monialayhtymään. CascaisShoppingin kerrospinta-ala on yli 75 000 neliömetriä ja kauppakeskuksessa sijaitsee noin 240 liikettä. Kauppakeskuksessa on muun muassa ravintolamaailma ja Continente-hypermarketketju. == Kulkuyhteydet == Parhaiten kauppakeskukseen pääsee autolla. ==Lähteet== ==Aiheesta muualla== * CascaisShopping kotisivut Luokka:Portugalin kauppa- ja ostoskeskukset Luokka:Cascais
Koralliahvenet

Koralliahvenet (Pomacentridae) on viuhkaeväisten kalojen heimo. Heimo kuuluu Ovalentaria-kladiin, mutta sitä ei sijoiteta mihinkään lahkoon. Koralliahvenia on 29 sukua, jotka jakautuvat neljän alaheimon kesken. Monet koralliahvenet ovat hyvin värikkäitä, mikä on tehnyt niistä suosittuja meriakvaarion kaloja.Särkänniemi Useimmat koralliahvenet ovat reviirikaloja, jotka valtaavat pienen alueen koralliriuttaa, missä ne piileksivät, kutevat ja ruokailevat. Koiraat puolustavat reviiriä raivoisasti, ja antavat siellä kasvaa paksun leväpeiton, jonka joukossa kasvaa ruoaksi sopivaa eläinplanktonia. == Lähteet == == Aiheesta muualla == * ITIS: Pomacentridae *
Maailmanvallankumous

Maailmanvallankumous on marxilainen käsite, jonka mukaan kommunistinen ja/tai sosialistinen työväenluokka kaataa kapitalismin kaikissa maailman valtioissa, joskaan ei välttämättä samanaikaisesti. Kommunistien propagoima työväenluokka koki suuria uhrimääriä vaatineen ensimmäisen maailmansodan olevan vanhojen valtarakenteiden ylläpitämän kansojen alistamisen huipentuma. 1900-luvun alkupuolella kapitalistisen järjestelmän nähtiin olevan kuin ketju, joka muodostuu kansallisvaltioiden lenkeistä. Yhden lenkin murtuminen tulisi vaikuttamaan muihin lenkkeihin.Tony Cliff: Maailma voitettavana Lokakuun vallankumous Venäjällä vuonna 1917 käynnistikin vallankumousten ja kapinoiden sarjan. Sosialistit ja kommunistit kävivät kapinaan muun muassa Suomessa, Saksassa, Baijerissa, Unkarissa ja Italiassa. Kommunistien puheissa näiden valtioiden nähtiin liittyvän mukaan maailmanvallankumoukseen. Myöhemmin maailmanvallankumouksen välttämättömyyttä painottivat varsinkin trotskilaiset kommunistit. Termi oli yhä laajassa käytössä 1960- ja varsinkin 1970-luvulla. == Katso myös == * Kommunistinen vallankumous * Jatkuva vallankumous * Kulttuurivallankumous * Jälkikapitalistinen yhteiskunta ==Lähteet== Luokka:Vallankumoukset Luokka:Kommunistiset käsitteet Luokka:Propaganda Luokka:Politiikan teoriat
Kauppakeskus Colombo

Kauppakeskus Colombo sijaitsee Lissabonissa. Kauppakeskus avattiin syyskuussa 1997. Kauppakeskuksen yksi pääomistajista on Sonae Sierra. Colombon kerrospinta-ala on yli 119 000 neliömetriä ja kauppakeskuksessa sijaitsee noin 420 liikettä. Se on yksi Pyreneiden niemimaan suurimmista kauppakeskuksista. Kauppakeskuksessa on muun muassa yli 60 ravintolaa ja Continente- hypermarketketju. Kauppakeskus on avoinna päivittäin kello 9–24. == Kulkuyhteydet == Kauppakeskukseen pääsee metrolla, bussilla ja autolla. ==Lähteet== ==Aiheesta muualla== * Colombo kotisivut Luokka:Portugalin kauppa- ja ostoskeskukset Luokka:Lissabonin rakennukset ja rakennelmat
James Maclurcan

James Maclurcan (s. 15. maaliskuuta 1985 Sydney) on australialainen näyttelijä ja malli, joka tunnetaan roolistaan Mack Hartfordina televisiosarjassa Power Rangers Operation Overdrive. ==Elämäkerta== Mallina toiminut Maclurcan aloitti näyttelemisen vuonna 2005 esiintyessään lyhytelokuvassa Benny: Unseen Hero. Sittemmin hän muun muassa käsikirjoitti muutamia jaksoja australialaiseen sketsisarjaan The Ronnie Johns Half Hour. Kaksi vuotta myöhemmin Maclurcan sai roolin pitkäaikaisesta Power Rangers -sarjasta, kun hänet valittiin koe- esiintymisensä jälkeen näyttelemään Mack Hartford, joka toimii Punaisena Rangerina televisiosarjassa Power Rangers Operation Overdrive. Sarjan aikana hän vieraili myös Power Morphiconissa, jossa oli myös sarjan ensimmäistä Punaista Rangeria näytellyt Austin St. John. ==Lähteet== * James Maclurcan TV.comissa Luokka:Australialaiset näyttelijät Luokka:Australialaiset mallit Luokka:Vuonna 1985 syntyneet Luokka:Elävät henkilöt
Suomidiskon kuningas

__NOTOC__ Suomidiskon Kuningas – Livenä Flamingo Clubilla on 18. helmikuuta 2009 sekä CD:lle että DVD:lle ilmestynyt kokoelma taltioidusta Frederikin musiikkiesityksestä Flamingossa. Taustatyttöinä toimivat Krista, Emilia, Fisu ja Satu. == Kappaleet == # # # # # # # # # # # # # # # # # # # # # # # # # # # # # == Aiheesta muualla == * Suomidiscon kuningas discogs.com -sivustolla Luokka:Vuoden 2009 konserttitallenteet Luokka:Frederikin albumit Luokka:Musiikki-DVD:t Luokka:Konserttielokuvat
Caitlin Murphy

Caitlin Murphy (s. 2. elokuuta 1986 Sydney) on australialainen malli ja näyttelijä, joka tunnetaan roolistaan Veronica Robinsonina televisiosarjassa Power Rangers: Operation Overdrive. ==Elämäkerta== Murphy syntyi Sydneyssä vuonna 1986 ja hänellä on yksi vanhempi sisar, joka työskentelee sijaisnäyttelijänä. Murphy harrasti nuorena telinevoimistelua, mutta siirtyi myöhemmin työskentelemään malliksi. Hän asuu Yhdysvalloissa aviomiehensä näyttelijä Alexander Baileyn kanssa. ===Näyttelijänä=== Murphy aloitti näyttelemisen mainosten ja teatterin parissa. Hän näytteli muun muassa Prinsessaa näytelmässä The Princess and the Pea. Tunnetuksi Murphy nousi Power Rangers: Operation Overdrive televisiosarjan myötä näyteltyään Keltaista Rangeria, Veronica "Ronnie" Robinsonia vuonna 2007. Rooliin hän päätyi koe- esiintymisen myötä lokakuussa 2006. ==Lähteet== ==Aiheesta muualla== * Caitlin Murphy TV.comissa Luokka:Australialaiset näyttelijät Luokka:Australialaiset mallit Luokka:Vuonna 1986 syntyneet Luokka:Elävät henkilöt
Vanhakylä (Isojoki)

Vanhakylä on kylä Isojoen pohjoisosassa. Kylän läpi virtaa etelä–pohjoissuunnassa Isojoki. Kylässä on neuvola ja ryhmäperhepäiväkoti, jossa on noin kymmenen hoitopaikkaa ja kaksi hoitajaa. Vanhassakylässä toimivat myös Isojoen toimintakeskus sekä asumispalveluyksikkö Papanmäki. Molemmat ovat Eskoon Sosiaalipalvelujen Kuntayhtymän ylläpitämiä. Vuodesta 1958 toiminut Paavolan kyläkauppa lopetti toimintansa 2017. Isojoen nykyistä edellinen kirkko oli alun perin tarkoitus rakentaa Vanhaankylään, mutta Isojoen tuonaikainen mahtimies Luukas Svartti halusi pystyttää kirkon nykyiselle vanhalle hautausmaalle Isojoen nykyisen keskustan kupeeseen. Vanhastakylästä on matkaa Isojoen keskustaan 13,4 kilometriä, Kärjenkoskelle kymmenen kilometriä, Villamoon 6,8 kilometriä, Karijoen keskustaan 16,6 kilometriä ja Lapväärtin keskustaan 19 kilometriä. == Yhdistystoiminta == Vuonna 1910 kylään perustettiin maamiesseura. Sen toiminta muodostui alkuvuosikymmenten aikaan pääasiassa neuvonnallisista toimista, sillä viljelytoimintaa yritettiin edistää. Seuran naisosasto oli keskittynyt puutarhaa ja kotitaloutta koskevaan neuvontaan. Vuonna 1995 maamiesseura, maa- ja kotitalousnaiset sekä Vanhankylän kylätoimikunta yhdistyivät ja seuraavana vuonna sai alkunsa Vanhankylän kyläseura. Vanhassakylässä toimii nuorisoseura, joka järjestää esimerkiksi joulujuhlia, näytelmiä ja joulumyyjäisiä. Nuorisoseurantalo puolestaan lukeutuu kylän suosituimpiin kokoontumispaikkoihin. Siellä järjestetään esimerkiksi häitä ja syntymäpäiviä. Nuorisoseurantalo on alun perin torvisoittokunnan vuonna 1913 rakentama. Vuonna 1926 nuorisoseura osti rakennuksen. Rakennusta on laajennettu ja siihen on tehty 1950-luvun aikana peruskorjaus. Vuosina 1983–1984 rakennuksessa tehtiin sisäremonttia. Vuosina 1993–1994 puolestaan remontoitiin rakennusta ulkoapäin ja lisäksi tehtiin laajennus kylmätiloille. Vuonna 1947 kylä sai oman metsästysseuran. Nykyisin seurassa on 40 jäsentä. == Lähteet == == Aiheesta muualla == *Vanhankylän kotisivut Luokka:Isojoki Luokka:Etelä- Pohjanmaan maakunnan entiset taajamat
Samuell Benta

Samuell Alexander Benta (s. 29. elokuuta 1986 Lontoo) on englantilainen näyttelijä, joka tunnetaan roolistaan Will Astonina televisiosarjassa Power Rangers: Operation Overdrive. ==Elämäkerta== Benta syntyi Lontoossa Leroy ja Jasmin Bentalle. Hänen isänsä on kotoisin Antiguasta ja äiti Jamaikalta. Perheeseen kuuluu hänen lisäksi kolme poikaa vanhempi veli Leroy ja nuoremmat veljet Eric ja Leyton. Perhe muutti Lontoosta Nottingham kahdeksi vuodeksi ja palasivat takaisin Lontooseen. Benta opiskeli Surrey Square, Arkwright ja Vicars Green Primary kouluissa, joissa hän oli mukana koulun kuorossa. High school vuodet Benta vietti Coplandin yhteisön koulussa Wembleyssa. Valmistumisensa jälkeen hän opiskeli kaksi vuotta West Thames Collegessa Hounslow:ssa musiikin teknologiaa. Benta kävi samaan aikaan opiskelemassa draamaa. Benta on harrastanut aktiivisesti nyrkkeilyä, kamppailulajeja, tennistä ja uintia. Hänen serkkunsa Sheldon Turnipseed näytteli pääosassa 1990-luvulla televisiosarjassa Ghostwriter. ===Näyttelijänä=== Näyttelemisen Benta aloitti vuonna 1994 elokuvan Cookie Jar Familyn myötä. Sittemmin hän jatkoi näyttelemistä 1990-luvulla teatterin parissa. Myöhemmin television pariin Benta tuli takaisin vuonna 1999 elokuvassa Young Rascals. Vuonna 2006 hän teki vierasesiintymisen The Bill -sarjassa, jonka jälkeen Benta sai roolin Hiljainen todistaja -sarjan kaksiosaisessa jaksossa "Terminus". Hän esiintyi vielä muutamassa lyhytelokuvassa ja teatterinäytelmissä, kunnes päätyi uransa ensimmäiseen merkittävimpään rooliin Will Astonina televisiosarjassa Power Rangers: Operation Overdrive. Benta näytteli sarjassa Mustaa Rangeria. Sarjan aikana hän vieraili Hotel Babylonissa. ==Lähteet== ==Aiheesta muualla== * Samuell Benta TV.comissa Luokka:Englantilaiset näyttelijät Luokka:Vuonna 1986 syntyneet Luokka:Elävät henkilöt
Milan Rastislav Štefánik

Milan Rastislav Štefánik (21. heinäkuuta 1880 Košariská, Itävalta-Unkari – 4. toukokuuta 1919 Ivanka pri Dunaji, Tšekkoslovakia) oli tšekkoslovakialainen poliitikko, diplomaatti ja tähtitieteilijä. Ensimmäisen maailmansodan aikana Štefánik toimi Ranskan armeijan kenraalina ja oli yksi tärkeimmistä Tšekkoslovakian syntymiseen vaikuttaneista tekijöistä yhdessä Edvard Benešin ja Tomáš Garrigue Masarykin kanssa. == Varhainen elämä == Štefánik syntyi luterilaisen papin suurperheeseen nykyisen Länsi-Slovakian alueella. Hän aloitti opintonsa kotikylässään, mutta muutti jo 9-vuotiaana Šamoríniin, jossa hän opiskeli unkariksi. Valmistuttuaan hän muutti Prahaan opiskelemaan rakennusinsinööriksi, mutta vaihtoi pian alansa tähtitieteeseen. Prahassa Štefánik liittyi slovakialaiseen Detvan-yhdistykseen, jonka sihteeriksi hänet valittiin vuonna 1898. Vuonna 1904 hän kuitenkin muutti Ranskaan ja omistautui tähtitieteelle. Ranskan akatemian tukemana Štefánik matkusti ympäri maailmaa ja oli muun muassa todistamassa vuoden 1911 auringonpimennystä Vavaʻun saarella. Tänä aikana hänelle myönnettiin myös Ranskan kansalaisuus. == Ensimmäinen maailmansota ja Tšekkoslovakian perustaminen == Ensimmäisen maailmansodan syttymisen jälkeen Štefánik liittyi Ranskan armeijaan ja yleni nopeasti yliluutnantiksi. Hän palveli Italian ja Serbian rintamilla tiedustelulentäjänä. Rintamakomennuksensa jälkeen Štefánik palasi Pariisiin, jossa hän tutustui tšekkiläiseen Edvard Benešiin, jonka kanssa hän alkoi organisoimaan uutta tšekkien ja slovakkien yhteistä valtiota. Štefánik otti kontolleen uuden tšekkoslovakialaisen armeijan perustamisen. Hänen onnistui värvätä tuhansia vapaaehtoisia Romaniasta, Venäjältä sekä Yhdysvalloista. Ranskan hallitus myönsi luvan itsenäisen Tšekkoslovakian armeijan perustamiselle 16. joulukuuta 1917. == Kuolema == Hän kuoli lento- onnettomuudessa lähellä Bratislavaa, kun hänen lentokoneensa, Caproni 450 syöksyi maahan. Štefánikin lisäksi onnettomuudessa kuoli kaksi italialaista. == Kunnianosoitukset == === Tšekkoslovakialaiset === * Tšekkoslovakian vuoden 1918 sotaristi (1919) * Tšekkoslovakian vallankumouksen mitali (1919) Lähde: === Ulkomaalaiset === * Kunnialegioonan komentaja (Ranska, 1919) * Vuosien 1914–1918 sotaristi pronssipalmunlehvällä (Ranska, 1915) * Sodassa haavoittuneen mitali (Ranska, 1915) * Ulkoasioiden kunniamitali kultaisena ja miekoilla (Ranska, 1918) * Sota-ansioiden mitali (Italia, 1917) * Pyhien Mauritiuksen ja Lasaruksen ritarikunnan upseeri (Italia, 1917) * Pyhän Vladimirin ritarikunnan 4. luokka (Venäjä, 1915) * Valkoisen leijonan ritarikunnan 1. luokka (Tšekki, 2023, postuumisti) Lähde: === Muuta === Vuonna 2019 Štefánik äänestettiin Slovakian yleisradioyhtiön järjestämässä kyselyssä kaikkien aikojen suurimmaksi slovakiksi. Bratislavan lentokenttä on nimetty Štefánikin mukaan. Slovakian viiden tuhannen korunan setelissä oli kuvattuna sekä Štefánik, että hänen hautansa. == Lähteet == Luokka:Kenraalit Luokka:Tšekkoslovakialaiset sotilaat Luokka:Vuonna 1880 syntyneet Luokka:Vuonna 1919 kuolleet Luokka:Slovakialaiset poliitikot Luokka:Lento- onnettomuudessa kuolleet Luokka:Tähtitieteilijät
Doverin valkoiset kalliot

Doverin valkoiset kalliot () ovat Ison-Britannian rantaviivalla Doverinsalmen kohdalla, Doverin kaupungin itä- ja länsipuolella sijaitsevia liitukivikallioita. Korkeimmillaan noin 106 metrin korkeuteen yltävät kalliot näkyvät kirkkaina päivinä selvästi Ranskaan asti. == Rakenne == thumb|right|200px|Doverin valkoiset kalliot. Kalliot koostuvat liitukivestä ja sen seassa viiruina ilmenevästä piikivestä. Eroosio kuluttaa kallioseinämää noin senttimetrin vuodessa. == Symbolinen merkitys == Doverin valkoiset kalliot ovat symbolisesti tärkeitä, koska ne ovat Englannin kanaalin kapeimmassa kohdassa ja siten kaikkein lähimpänä Manner-Eurooppaa. Ennen ilmailun yleistymistä liikenne Isoon-Britanniaan kulki suurelti Doverinsalmen kautta, minkä takia Doverin valkoisista kallioista tuli tunnettu maamerkki. Sijaintinsa takia Doverin kalliot ovat olleet tärkeitä myös sotilaallisesti. Keskiajalla niihin kaivettiin pitkiä tunneleita, joita käytettiin myöhemmin Napoleonin sodissa. Toisessa maailmansodassa tunnelit yhdistettiin Doverin linnan alueen tunneliverkoston laajennustöissä. == Katso myös == * Beachy Head * Seven Sisters (Sussex) == Aiheesta muualla == Luokka:Englannin pinnanmuodot Luokka:Dover Luokka:Kalliot Luokka:Kentin kreivikunnan maantiede
Syndikointi (lähetystoiminta)

Syndikointi tarkoittaa radio- ja televisiotoiminnassa ohjelman esitysoikeuksien myymistä useammalle kuin yhdelle asiakkaalle, esimerkiksi radio- tai televisioasemalle tai kaapelikanavalle.museum.tv: Syndication Syndikointi on tavallista maissa, joissa radio- ja televisioasemat ovat itsenäisiä, eivätkä verkkojen omistuksessa, erityisesti Yhdysvalloissa. Ohjelmia voidaan syndikoida myös kansainvälisesti. Ensimmäisenä syndikoituna radiosarjana pidetään Amos ’n’ Andyavirginia.edu: Amos 'n' Andy--Black and White , joka pääsi levitykseen vuonna 1928. == Lähteet == Luokka:Televisio Luokka:Radio
Syndikointi

Syndikointi voi tarkoittaa * syndikointi, radio- ja televisiosisällön syndikointi * syndikointi, sarjakuvan, kolumnin tms. aineiston levitys ja välitys moniin lehtiin * syndikointi, www-sisällön syndikointi syötteiden avulla
Lusikkaniemi

Lusikkaniemi on Hämeenlinnassa Sairion kaupunginosassa, Aulangon luonnonsuojelualueella Aulangonjärvessä sijaitseva niemi. Lusikkaniemessä sijaitsee yleinen uimalaituri, jonne pääsee valaistulta kuntopolulta lähtevää polkua pitkin. Luokka:Hämeenlinnan luonto Luokka:Suomen niemet
Restorationismi

Restorationismi (engl. restorationism) on kristinuskon opintulkinta, jonka mukaan alkukristillisyys on vääristynyt historian aikana ja alkuperäinen opetus pitäisi palauttaa, ja tämä tapahtuisi nimenomaan restorationistisen liikkeen kautta. Tätä opetusta edustavat muun muassa Jehovan todistajat, Seitsemännen päivän Adventistit ja Myöhempien aikojen pyhien liike. *
Viherjora

Viherjora (Aegithina viridissima) on Kaakkois-Aasiassa elävä jorien heimoon ja sukuun kuuluva varpuslintu. == Koko ja ulkonäkö == Kooltaan viherjora on noin 13 cm. Lajin pää ja selkä ovat väriltään oliivinvihreät. Viherjoralla vihreä väri ulottuu myös kurkkuun, mikä erottaa lajin muista jorista. Oliivinvihreissä siivissä on musta raita, jota reunustavat koiraalla valkeat ja naaraalla keltaiset raidat. Viherjoran vatsa on keltainen. Silmien ympärillä on keltainen rengas. == Elinympäristö == Viherjoraa tavataan Myanmarissa, Thaimaassa, Singaporessa, Malesiassa, Indonesiassa ja Bruneissa. Laji elää mangrovemetsissä ja primäärisissä sekä korkeissa sekundäärisissä metsissä. Yleensä lajia ei tavata korkeammalta kuin 825 metriä merenpinnan yläpuolelta. Laji luokitellaan silmälläpidettäväksi, koska metsiä hakataan nopeasti. Primääristen metsien arvellaan katoavan Indonesiasta vuoteen 2010 mennessä. Erityisesti laittomat hakkuut ovat uhka lajille. Elinympäristön tuohoutumista ovat aiheuttaneet myös 1990-luvun lopun metsäpalot. Koska laji on sopeutunut elämään myös talousmetsissä ja metsien tila Thaimaassa on parempi, ei tilannetta kuitenkaan pidetä lajin kannalta erityisen hälyttävänä. == Ravinto == Viherjorat elävät pääasiassa metsän latvuskerroksissa. Ravinto on hyvin samankaltainen kuin läheistä sukua olevalla joralla eli hyönteiset ja hämähäkit. == Lähteet == Luokka:Jorat
Rudolf Söderberg

Rudolf Söderberg (1881 Lidköping – 24. heinäkuuta 1958) oli ruotsalainen lintutieteilijä. Söderberg opiskeli eläin- ja kasvitiedettä sekä maantiedettä Tukholman yliopistossa vuosina 1909–1916. Vuonna 1920 Söderberg suoritti lisensiaatin tutkinnon Lundin yliopistossa. Hän toimi opettajana Stenstorpin knasankorkeakoulussa vuosina 1913–1923, Skarassa 1923–1930 ja Tukholman Vasan reaalikoulussa 1930 alkaen. Kunniatohtorin arvo hänelle myönnettiin 1955. Söderberg osallistui tohtori E. Mjöbergin johtamalle tutkimusmatkalle Australiaan 1910–1912 ja kirjoitti matkastaan raportin Studies of the birds in North West Australia, jonka hän julkaisi 1918. Söderbergin elämäntyö oli Hornborgajärven luonnon tutkiminen. Hän retkeili siellä nuoruudesta alkaen ja kirjoitti useita tutkielmia järven kasvillisuudesta ja eläimistöstä. Hän tutki myös Tåkernia ja kirjoitti useita artikkeleita. Söderberg oli Ruotsin luonnonsuojelyhdistyksen ja Ruotsin lintutieteellisen yhdistyksen kunniapuheenjohtaja. Söderberg kirjoitti useita kirjoja. Hän oli myös taidemaalari ja kuvitti omia kirjojaan. == Teoksia == * Det vildas vägar. 1919. * Våra fåglar och hur man känner igen dem. Albert Bonniers Förlag. Tukholma. 1933. * Alla Nordens Fåglar. Bonniers. Tukholma. 1951. * Fjällfåglar. * Flyttfågelvägar över Vänern och Sydvästra Sverige. == Lähteet == * Tore Hartung * Muistelma Luokka:Ruotsalaiset ornitologit Luokka:Vuonna 1881 syntyneet Luokka:Vuonna 1958 kuolleet
Bailando (Paradision kappale)

__NOTOC__ Bailando oli belgialaisen Paradisio -yhtyeen kappale ja ensimmäinen singlejulkaisu vuodelta 1996. Se nousi singlelistan ykköseksi Italiassa, Norjassa, Suomessa ja Tanskassa. Ranskassa se myi yli puoli miljoonaa kappaletta, ja Ruotsissa se ylsi singlelistan neljänneksi myyden sikäläisittäin triplaplatinaa. == Kappaleet == === CD single === # # Luokka:Paradision kappaleet Luokka:Vuoden 1996 kappaleet
August Vollrath Streubel

August Vollrath Streubel oli saksalainen lintutieteilijä, joka kirjoitti tutkimuksistaan 1830–1850-luvuilla. Streubel julkaisi kirjoituksensa Anleitung naturalien aller Reiche zu sammeln und für wissenschaftliche Zwecke... (Leipzig: Baensch) vuonna 1851.University of Southern California Streubel tutki kiitäjiä, etenkin salangaaneja (Aerodramus), ja nimesi sammalsalangaanin (Aerodramus salangana)ITIS, sekä nokikiitäjiä (Cypseloides), joista hän nimesi sekä suvun että lajin nokikiitäjä (Cypseloides fumigatus).ITIS == Lähteet == Luokka:Saksalaiset ornitologit Luokka:Syntymävuosi puuttuu Luokka:Kuolinvuosi puuttuu
Diva (Beyoncé Knowlesin kappale)

"Diva" on Beyoncén single hänen I Am... Sasha Fierce -albumiltaan. == Versiot == Promotional CD single # "Diva" (Clean) - 3:20 # "Diva" (Dirty) - 3:20 # "Diva" (Instrumental) - 3:20 Diva The Remixes (Digital Remix EP) https://www.masterbeat.com/#release/bdiva Diva The Remixes (Digital Remix EP) # „Diva (Maurice Joshua Extended Mojo Remix)” - 6:53 # „Diva (Mr. Mig Extended Club Remix)” - 7:09 # „Diva (Karmatronic Club Remix)” - 5:08 # „Diva (DJ Escape & Tony Coluccio Club)” - 6:45 # „Diva (Gomi / RasJek Club Mix)” - 7:27 # „Diva (Redtop Club Mix)” - 6:34 # „Diva (Jeff Barringer Us. Fingaz Extended Remix)” - 7:33 ==Lähteet== Luokka:Vuoden 2009 kappaleet Luokka:Beyoncé Knowlesin kappaleet
Halo (Beyoncé Knowlesin kappale)

Halo on Beyoncén single hänen I Am... Sasha Fierce -albumiltaan. == Tracklisting == ;Australian Physical Disc # "Halo" (Main Version) # "Single Ladies (Put a Ring on It)" (Redtop Radio Edit) ;Radio Promo CD single # "Halo" (Main Version) # "Halo" (Radio Edit) # "Halo" (Instrumental) ;UK Physical Disc # "Halo" (Original Edit) # "Halo" (Dave Aude Edit) ;US Physical Disc # "Halo" (Radio Edit) # "Halo" (Dave Aude Club Mix) # "Halo" (Gomi Club Remix) # "Halo" (Karmatronic Club Remix) # "Halo" (Lost Daze Club Remix) ;Germany Basic Single # "Halo" (Radio Edit) # "Diva" (Album Version) ;Germany Premium Single # "Halo" (Radio Edit) # "Diva" (Album Version) # "Halo" (Dave Aude Edit) # "Halo" (Data track - video) Luokka:Vuoden 2009 kappaleet Luokka:Beyoncé Knowlesin kappaleet
Rajalla (kirjankustantamo)

Rajalla eli Kustannus Oy Rajalla on vuonna 2006 toimintansa aloittanut suomalainen kirjankustantamo. Sen toimipaikka on Oulu. Yritys julkaisee kaunokirjallisuutta ja tietokirjoja matkareportaaseista muistelmiin ja väitöskirjoihin. Sen kustannusohjelman painotus on pohjoinen. Rajalla- kustantamon pääomistaja on lehtikustannusyhtiö Pohjan Väylä Oy, jonka toimitusjohtaja on kustantaja Tuomo Korteniemi. Muihin omistajiin kuuluu pohjoissuomalaisia yksityishenkilöitä ja yhdistyksiä. ==Lähteet== Luokka:Suomalaiset kirjankustantamot
Rajalla

Rajalla voi tarkoittaa seuraavia asioita: * Kauppakeskus Rajalla – På Gränsen Torniossa * Kustannus Oy Rajalla, kirjankustantamo * Rajalla, suomalainen dokumenttielokuva
Caleb B. R. Kennerly

Caleb Burwell Rowan Kennerly (1829 Greenway Court, White Post, Virginia – haudattu 6. helmikuuta 1861) oli yhdysvaltalainen eläintieteilijä ja lääkäri. Kennerly opiskeli Dickinson Collegessa Carlislessa Pennsylvaniassa, jossa Spencer Fullerton Baird oli luonnonhistorian professori ja museon kuraattori. Suoritettuaan gradunsa Dickinsonissa 1849 Kennerly opiskeli lääketiedettä Pennsylvanian yliopistossa, ja väitteli tohtoriksi 1852. Kennerly osallistui kolmelle hallituksen kustantamalle tutkimusretkelle: Tyynenmeren rautatieretki (Pacific Railroad Survey) (1853-1854), Yhdysvaltain ja Meksikon rajaseudun retki (United States Mexican Boundary Survey) (1854-1855), jolla Kennerly toimi sekä lääkärinä että keräilijänäAmerican Scientific Exploration ja Luoteisrajan retki (Northwest Boundary Survey) (1857-1861). Kennerly hukkui Kalifornian niemimaan edustalla San Lucasin niemen kohdalla palatessaan laivalla Luoteisrajan retkeltä. Smithsonian-instituutin kalakokoelmissa on paljon Kennerlyn keräämiä ja yhdessä Charles Girardin ja George Suckleyn kanssa nimeämiä kaloja. Kennerly tutki myös lintuja ja nimesi mustakiitäjän (Cypseloides niger) alalajin borealis.ITIS == Lähteet == * Smithsonian Luokka:Yhdysvaltalaiset eläintieteilijät Luokka:Yhdysvaltalaiset ornitologit Luokka:Vuonna 1829 syntyneet Luokka:Vuonna 1861 kuolleet
I Don’t Want to Miss a Thing

I Don´t Want to Miss a Thing on Aerosmithin hittibiisi vuodelta 1998. Kappaleen nauhoitukset alkoivat jo vuonna 1996. Se on otettu elokuvasta Armageddon ja se nousi suoraan Billboard Hot 100 -listan ykköseksi, mikä oli yhtyeen ensimmäinen ykkössija sen 28-vuotisen uran aikana. Kappale pysyi ykkösenä neljä viikkoa, 5. syyskuuta−26. syyskuuta 1998, ja sen ansiosta Aerosmith sai uuden sukupolven faneja. Kappale pysyi listaykkösenä useissa muissakin maissa. Kappaletta on kuunneltu maailmanlaajuisesti yli 300 miljoonaa kertaa. Myöhemmin yhtyeen jäsenet ovat kertoneet, etteivät erityisemmin ymmärrä kappaleen suurta suosiota. Luokka:Vuoden 1998 kappaleet Luokka:Aerosmith Luokka:Yhdysvaltalaiset rockkappaleet Luokka:Billboard Hot 100 -listan ykköset
Jusvan piiri

Jusvan piiri (; komipermjakiksi Юсьва район, Jusva raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1925 perustetun piirin pinta-ala on 3 100 neliökilometriä. Asukkaita on 22 600 henkeä (vuonna 2009). Jusvan piiri sijaitsee Permin Komin kaakkoisosassa. Koillisessa se rajoittuu Usoljen, kaakossa Dobrjankan, etelässä Iljinskin ja Karagain sekä lännessä ja luoteessa Kudymkarin piireihin. Pinta-alasta 70 % on metsää. Hyötykaivannaisia ovat öljy, kivennäisvesi, hiekka, sora, savi ja turve. Seudun halki virtaa Inva-joki. Piiriin kuuluu viisi maalaiskuntaa: Arhangelskoje, Jusva, Kupros, Maikor ja Požva. Hallinnollinen keskus on Jusvan kylä, josta on 26 kilometriä Kudymkariin ja 270 kilometriä Permiin. Asutuskeskuksia on yhteensä 151. Asukkaista on vuoden 2002 väestönlaskennan mukaan 54,3 % komipermjakkeja ja 43,2 % venäläisiä. Venäläiset asuvat itäosassa Maikorin ja Požvan seudulla, joka liitettiin piiriin Kaman tekoaltaan valmistuttua vuonna 1957. Kaupunkiväestöä ei ole. Piirin alueella kulkee Kudymkarin ja Požvan välinen asfaltoitu maantie. Talous perustuu etupäässä puunhankintaan. Lisäksi harjoitetaan öljyn porausta. Požvassa on konepaja. Maatalous on erikoistunut maidon tuotantoon. Piirissä toimii 33 lastentarhaa (niistä 17 kansallisia), 21 koulua, ammattikoulu, kolme lasten luomistyön keskusta, kaksi musiikkikoulua, 24 kulttuuri- ja vapaa-ajankeskusta, kirjastolaitos, Jusvan kansatieteellinen museo sekä Maikorin ja Požvan museot. Seudulla on useita arkeologisia muistomerkkejä. Nähtävyyksiin kuuluvat Arhangelskojen ja Požvan kirkot sekä Požvan vanhat tehdasrakennukset. ==Lähteet== *
Son dynyy

__NOTOC__ Son dynyy on rap-yhtye Sauruksen kolmas studioalbumi. Sen julkaisi Fjuu Records 26. lokakuuta 2007. == Kappaleet == # # # # # # # # # # # # # == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == == Aiheesta muualla == * Albumin arvostelu Tuoreet Platat -sivustolla (vaatii lukuoikeuden) Luokka:Sauruksen albumit Luokka:Vuoden 2007 albumit
Jurlan piiri

Jurlan piiri (; komipermjakiksi Ю́рла райо́н, Jurla raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1924 perustetun piirin pinta-ala on 3 831 neliökilometriä. Asukkaita on 10 900 henkeä (vuonna 2009). Jurlan piiri sijaitsee Permin Komin keskiosassa. Pohjoisessa se rajoittuu Kotšovon, idässä Kosan ja etelässä Kudymkarin piireihin sekä lännessä Kirovin alueeseen. Pinta-alasta yli 80 % on metsää. Hyötykaivannaisia ovat rautamalmi, savet, hiekka, sora ja turve. Seudulla virtaavat Kosan sivujoet Jum, Lopva ja Lopan. Piiriin kuluu kolme maalaiskuntaa: Jurla, Ust-Berjozovka ja Ust-Zula. Hallinnollinen keskus on Jurlan kylä, josta on 34 kilometriä Kudymkariin. Asutuskeskuksia on yhteensä 94. Muusta Permin Komista poiketen Jurlan piirin asutus on vanhastaan venäläistä. Vuoden 2002 väestönlaskennan mukaan venäläiset muodostavat 95,8 % ja komipermjakit 3 % väestöstä. Kaupunkiväestöä ei ole. Piirin kautta kulkee Kudymkarin ja Gainyn välinen asfaltoitu maantie. Talous perustuu puunhankintaan ja -jalostukseen sekä maatalouteen, joka on erikoistunut lihan ja viljan tuotantoon. Piirissä on 23 lastentarhaa, 18 koulua, lasten luomistyön keskus, taidekoulu, 22 kulttuuri- ja vapaa-ajankeskusta, kirjastolaitos ja museo. Seudulla on arkeologisia muistomerkkejä. Nähtävyyksiin kuuluvat Jurlan koulu- ja sairaalarakennukset. ==Lähteet== *
Salibandyn alle 19-vuotiaiden poikien maailmanmestaruuskilpailut 2003

Salibandyn alle 19-vuotiaiden poikien maailmanmestaruuskilpailut 2003 olivat historian toiset nuorten poikien MM-kilpailut. Ne pelattiin Tšekissä Prahassa. == A-sarja == === Lohkon A sarjataulukko === === Lohkon A ottelutulokset === === Lohkon B sarjataulukko === === Lohkon B ottelutulokset === === Sijoitus- ja mitaliottelut === Sijat 7–8 Sijat 5–6 Välierät Pronssiottelu Loppuottelu == B-sarja == === Lohkon C sarjataulukko === === Lohkon C ottelutulokset === === Lohkon D sarjataulukko === === Lohkon D ottelutulokset === == Lopulliset sijoitukset == === A-sarja === # # # # # # # # Venäjä putosi B-sarjaan vuoden 2005 kisoihin. === B-sarja === # # # # # # # # Puola nousi A-sarjaan vuoden 2005 kisoihin. == Aiheesta muualla == * Kisat kansainvälisen salibandyliiton sivuilla * Planet Floorball - Men U19 World Floorball Championships 2003 (Arkistoitu) 2003 Luokka:Vuoden 2003 salibandy Luokka:Tšekin salibandy Luokka:Prahan urheilutapahtumat
Popatin perhe

Popatin perhe on brittiläinen televisiosarja, joka kertoo intialaissyntyisen perheen arjesta. Sarja on palkittu Britanniassa muun muassa vuonna 2008 parhaana lastenohjelmana. Sarjassa vanhemmat Ramesh ja Shoba Popat yrittävät kasvattaa parhaansa mukaan Dimbleä, Anadia ja Chetania. Sarjasta on tullut kaksi tuotantokautta. Luokka:2000-vuosikymmenen brittiläiset lastenohjelmat Luokka:ITV:n televisio-ohjelmat
Huoltovarmuusneuvosto

Huoltovarmuusneuvosto on Huoltovarmuuskeskuksen yhteydessä toimiva elin, joka ylläpitää alan kumppanuusverkostoa, tekee valtioneuvostolle esitykset huoltovarmuuden tavoitteista ja lainsäädännön kehittämistarpeista. Lisäksi se julkaisee katsauksia huoltovarmuuden tilasta ja ottaa kantaa alan tarpeisiin. Neuvosto tekee myös ehdotuksen työ- ja elinkeinoministeriölle Huoltovarmuuskeskuksen hallituksen kokoonpanosta. Huoltovarmuusneuvosto perustettiin heinäkuun alussa 2008. Huoltovarmuusneuvostoon kuuluu puheenjohtaja ja 21–25 jäsentä, jotka valtioneuvosto nimittää enintään neljäksi vuodeksi kerrallaan. Neuvostoon kutsutuista jäsenistä vähintään puolet edustaa elinkeinoelämää ja muut hallintoa. Puheenjohtaja on elinkeinoelämän edustaja ja jäsenet keskeisiä toimijoita huoltovarmuusalalla. Neuvosto kokoontuu muutaman kerran vuodessa puheenjohtajan kutsusta. Huoltovarmuuskeskuksen toimitusjohtaja toimii Huoltovarmuusneuvoston pääsihteerinä. Neuvosto tekee päätöksensä pääsihteerin tai tämän määräämän henkilön esittelystä. ==Lähteet== * * ==Aiheesta muualla== * Esittely Huoltovarmuuskeskuksen sivuilla Luokka:Suomen viranomaiset Luokka:Työ- ja elinkeinoministeriö
Live at Wembley

Live at Wembley on Beyoncé Knowlesin livetaltioinneista koostuva musiikki-DVD. == Kappaleet == === Na DVD === # "Baby Boy" http://new.music.yahoo.com/videos/--2165497 Otwarcie i "Baby Boy" na new.music.yahoo.com # "Naughty Girl" http://new.music.yahoo.com/videos/--2157307 "Naughty Girl" na new.music.yahoo.com # "Fever" # "Hip-Hop Star" # "Yes" # "Work It Out" # "Gift From Virgo" # "Be With You" # "Speechless" # Destiny's Child's Medley: "Bug a Boo" / "No, No, No Part 2" / "Bootylicious" / "Jumpin' Jumpin'" / "Say My Name" / "Independent Women Part I" / "’03 Bonnie & Clyde" / "Survivor" # "Me, Myself and I" http://new.music.yahoo.com/videos/--2165496 "Me, Myself & I" na new.music.yahoo.com # "Summertime" # "Dangerously in Love 2" http://myplay.com/videos/beyonce/dangerously-in-love-live?locale=US "Dangerously in Love 2" na myplay.com # "Crazy in Love" http://new.music.yahoo.com/videos/--2165494 "Crazy in Love" i zakończenie na new.music.yahoo.com # Dodatki na DVD # Zdjęcia za kulis koncertu # Reklama L'Oréal z Beyoncé # Destiny's Child Update === Na CD === # What's It Gonna Be (Album Version) # My First Time (Album Version) # Krazy in Luv (Maurice's Nu Soul Remix) # Baby Boy (Junior's World Mixshow Beyonce) # Naughty Girl (Calderone Quayle Club Mix) == Lähteet == Luokka:Vuoden 2004 konserttitallenteet Luokka:Beyoncé Knowlesin albumit Luokka:Musiikki-DVD:t Luokka:Konserttielokuvat
Stadi Cup

Stadi Cup on Helsingissä vuosittain kesäkuussa järjestettävä, suurin eurooppalainen tyttöjen jalkapalloturnaus. Ensimmäisen kerran Stadi Cup järjestettiin 1985. Stadi Cup perustettiin halusta luoda tytöille ja naisille samat mahdollisuudet harrastaa ja pelata jalkapalloa kuin pojilla. Turnauksen järjestäjänä toimivan Stadi Cup Ry:n takaa löytyvät helsinkiläisseurat Helsingin Jalkapalloklubi ja FC Kontu. Stadi Cup on ainoita turnauksia, joka järjestetään yhdistyspohjalla, pääsääntöisesti vapaaehtoisten toimesta. Nykyisin Stadi Cupissa pelataan 10 ikäluokassa, F7:sta aina sarjaan B18 saakka. Mukana on myös harrastenaisten sarja ("Ladies") sekä erityisjalkapallojoukkueiden oma turnaus. Vuonna 2019 Stadi Cupiin osallistui ennätykselliset 383 joukkuetta. Turnaukseen on osallistunut joukkueita myös ulkomailta, kuten Ruotsista, Virosta, Thaimaasta ja Yhdysvalloista. == Stadi Cup -Podcast == Vuonna 2020 Stadi Cup turnaus jouduttiin ensimmäisen kerran perumaan koronaepidemian vuoksi. Perumisen johdosta, Stadi Cup toteutti oman podcast-sarjan yhteistyössä RadioPlayn kanssa. Yhdeksän jaksoa on kuunneltavissa RadioPlayn kotisivuilla. Jokaisessa jaksossa on vieraana tunnettuja jalkapallon parissa toimivia henkilöitä: # Pippa Laukka – Mitä on kokonaisvaltainen hyvinvointi? # Essi Sainio – ”Minussa on paljon muutakin kuin pelkkä tarinani” # Minna Kauppinen – Onko Stadi Cupille vielä oma paikkansa 2000-luvulla? # Marianne Miettinen – ”Välillä meidät häädettiin kentältä. Tytöt ei täällä treenaa” # Elina Myllymäki – ”Urheilu ja työ pystyy kulkemaan käsi kädessä” # Jussi Vatanen – ”Valmentajan titteli on kohdallani ylimitoitettu” # Tinja-Riikka Korpela – ”Oli minun pelastus, että pelasin myös kentällä” # Minna Marlo – Freestyle-jalkapallon pioneeri # Heidi Pihlaja – Historiallisen kauden kynnyksellä == Turnauksien tuloksia == === Mestarit 2016 === * E10 MPS * E11 TuPS¬-JäPS YJ1 * D12 NJS/RaKe YJ * D13 8 vs 8 JäPS * C14 PK Keski¬Uusimaa * C15 NuPS * D13 11 vs 11 NJS/RaKe YJ === Mestarit 2017 === * E10 Valtti/FC * E11 EPS D12 EPS/Punainen * D13 NJS/RaKe YJ * C14 EBK * C15 Honka/Akatemia * B18 Honka/TB === Mestarit 2018 === * E10 (2008) NJS/T08 Sininen * E11 (2007) Valtti * D12 (2006) EPS Akatemia punainen * D13 (2005) EPS Akatemia * C14 (2004) EPS/punainen * C15 (2003) TiPS/Akatemia B18 (2000) Valtti TB 1 * Ladies Yleis Hot Shots * Ladies Taso HIFK/red === Mestarit 2019 === * E10 (2009) TuPS/T09 * E10 Yleis NJS/Tikkalikat * E11 (2008) NJS/Musta * E11 Yleis Ekerö IK Blå * D12 (2007) FC Espoo/Sininen * D12 Yleis PK-35/Punainen * D13 (2006) VJS/Punainen * D13 Yleis Valtti/IHU musta * C14 (2005) HJK * C14 Yleis EPS/Musta A * C15 Yleis Honka/Keltainen * B18 NJS/Rokkitikat * C15-B18 Taso FC Kontu/East Utd YJ (C15) * Ladies Yleis Hot Shots * Ladies Taso Stadin Timmit == Lähteet == * == Aiheesta muualla == * Turnauksen viralliset sivut Luokka:Kansainväliset jalkapallocupit Luokka:Suomen jalkapallo Luokka:Helsingin urheilutapahtumat
Destiny’s Child World Tour

Destiny’s Child World Tour on Destiny’s Childin musiikki-DVD, joka julkaistiin vuonna 2003. == Kappaleet == # # # # # # # # # # # # # # # # # # # ;Bonusvideot * * * ;Muut * Diskografia Luokka:Musiikki-DVD:t Luokka:Vuoden 2003 konserttitallenteet Luokka:Konserttielokuvat
Kotšovon piiri

Kotšovon piiri (; komipermjakiksi Кöчла́дор райо́н, Kötšlador raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1926 perustetun piirin pinta-ala on 2 700 neliökilometriä. Asukkaita on 12 300 henkeä (vuonna 2009). Kotšovon piiri sijaitsee Permin Komin keskiosassa. Pohjoisessa se rajoittuu Gainyn, idässä Kosan ja etelässä Jurlan piireihin sekä lännessä Kirovin alueeseen. Pinta- alasta noin 85 % on metsää. Seudulla virtaa Kosajoki ja sen sivujoet Lolog, Sepol ja Vurlam. Hyötykaivannaisia ovat rautamalmi, hiekka ja sora, savi ja turve. Piiriin kuuluu viisi maalaiskuntaa: Bolšaja Kotša, Juksejevo, Kotšovo, Maraty ja Pelym. Hallinnollinen keskus on Kotšovon kylä, josta on 75 kilometriä Kudymkariin ja 266 kilometriä Permiin. Asutuskeskuksia on yhteensä 75. Asukkaista on vuoden 2002 väestönlaskennan mukaan 80,1 % komipermjakkeja ja 18,1 % venäläisiä. Kaupunkiväestöä ei ole. Piirin kautta kulkee Kudymkarin ja Gainyn välinen maantie. Tärkein elinkeino on puunhankinta ja -jalostus. Maatalous on keskittynyt maidon ja lihan tuotantoon. Piirissä toimii 21 lastentarhaa ja koulua, lasten luomistyön keskus ja taidekoulu, 29 kulttuuri- ja vapaa-ajankeskusta sekä 14 kirjastoa. Paikallislehtenä ilmestyy Severjanka (”Pohjolan tytär”). Seudulta on kotoisin Suomessa asunut komiemigrantti Ignati Mošegov. ==Lähteet== *
Gainyn piiri

Gainyn piiri (; komipermjakiksi Га́йна райо́н, Gaina raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1926 perustetun piirin pinta-ala on 14 928 neliökilometriä. Asukkaita on 15 900 henkeä (vuonna 2009). Gainyn piiri sijaitsee Permin Komin pohjoisosassa. Lännessä ja pohjoisessa se rajoittuu Komin tasavaltaan, idässä Permin aluepiirin Tšerdynin piiriin, etelässä Permin Komin Kosan ja Kotšovon piireihin sekä Kirovin alueeseen. Pinta-alasta yli 95 % on metsää. Alueella virtaa Kama ja sen sivujoet Vesljana, Lupja, Leman ja Timšer. Seudulla on paljon järviä, joista suurimmat ovat Adovo ja Nahty. Hyötykaivannaisia ovat hiekka ja sora, savi, turve ja kivennäisvedet. Piiriin kuuluu 7 maalaiskuntaa: Gainy, Ivantšino, Kebraty, Seiva, Serebrjanskoje (keskuspaikka Ust-Tšornaja), Ust-Tšornaja ja Verhnjaja Staritsa. Hallinnollinen keskus on Gainyn taajama. Asutuskeskuksia on yhteensä 43. Asukkaista on vuoden 2002 väestönlaskennan mukaan 56,5 % venäläisiä, 34 % komipermjakkeja ja 3,7 % tataareja. Kaupunkiväestöä ei ole. Piirin kautta kulkee Kudymkarin ja Syktyvkarin välinen maantie. Talous perustuu metsävarojen hyödyntämiseen. Piirissä toimii kaksi metsätilaa sekä puunhankintaa ja sahatavaran tuotantoa harjoittavia yrityksiä. Lisäksi on Gainyn konepaja ja puunuittoa harjoittava yritys. Maatalous on vähäistä. Piirissä toimii 18 lastentarhaa ja 17 koulua. Kulttuurilaitoksia ovat 26 kulttuuri- ja vapaa-ajankeskusta, 21 kirjastoa ja kotiseutumuseo. Paikallislehtenä ilmestyy Naše vremja (”Meidän aikamme”). ==Lähteet== ==Aiheesta muualla== * Gainyn piirin sivusto *
Live in Atlanta

Live in Atlanta on Destiny’s Child -yhtyeen livetaltioinneista koostuva musiikki-DVD, jonka Columbia Records julkaisi vuonna 2006. DVD:n konsertti on taltioitu heinäkuussa 2005 Philips Arenalla Atlantassa, Yhdysvalloissa. == Kappaleet == # ”Say My Name” – 2:38 # ”Independent Women Part I” – 3:01 # ”No, No, No Part 2” – 1:38 # ”Bug a Boo” – 2:12 # ”Bills, Bills, Bills” – 1:32 # ”Bootylicious” – 1:05 # ”Jumpin’ Jumpin’” – 1:21 (”Soldier” Dance Interlude) – 4:31 # ”Soldier” – 5:09 (Dancer Break) – 1:40 # ”Dilemma” (Kelly Rowland Solo) – 4:56 # ”Do You Know” (Michelle Williams Solo) – 5:26 # ”Baby Boy” (Beyoncé Solo) – 5:38 # ”Naughty Girl” (Beyoncé Solo) – 2:32 (Band Introduction) \- 2:36 # ”Cater 2 U” – 10:05 (Costume Change) # ”Girl” – 5:15 # ”Free” – 3:40 # ”If” – 1:29 # ”Through With Love” (featuring The Choir) – 3:41 # ”Bad Habit” (Kelly Rowland Solo) – 3:08 (Dancer Ballet Break) – 1:18 # ”Dangerously in Love 2” (Beyoncé Solo) – 6:47 # ”Crazy in Love” (Beyoncé Solo) – 4:12 (Salsa Dance Break) – 2:03 # ”Survivor” – 6:45 (Costume Change) # ”Lose My Breath”/Credits (Independent Women) – 11:37 Luokka:Musiikki-DVD:t
Kudymkarin piiri

Kudymkarin piiri (; komipermjakiksi Куды́мкар райо́н, Kudymkar raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1924 perustetun piirin pinta-ala on 4 741 neliökilometriä. Asukkaita on 27 600 henkeä (vuonna 2009). Kudymkarin piiri sijaitsee Permin Komin eteläosassa. Pohjoisessa se rajoittuu Jurlan ja Kosan, idässä Usoljen ja Jusvan, etelässä Karagain ja Sivan piireihin sekä lännessä Kirovin alueeseen. Pinta-alasta 67 % on metsää. Hyötykaivannaisia ovat rautamalmi, karbonaatti, kivennäisvedet, savet, hiekka, sora ja turve. Seudulla virtaa Inva sivujokineen. Piiriin kuuluu kuusi maalaiskuntaa: Belojevo, Jegva, Leninsk, Ošib, Stepanovo ja Verh-Inva. Hallinnollinen keskus on Kudymkarin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 285. Asukkaista on vuoden 2002 väestönlaskennan mukaan 85,3 % komipermjakkeja ja 13,9 % venäläisiä. Kaupunkiväestöä ei ole. Piirin kautta kulkevat Permin ja Gainyn sekä Kudymkarin ja Požvan väliset maantiet. Talous perustuu puunhankintaan ja -jalostukseen sekä maatalouteen, joka on erikoistunut maidon ja lihan tuotantoon. Piirissä toimii 22 koulua, lasten luomistyön keskus, kaksi musiikkikoulua, kulttuuri- ja vapaa-ajankeskuksia sekä kirjastolaitos. Paikallislehtenä ilmestyy Invenski krai (”Invan seutu”). ==Lähteet== ==Aiheesta muualla== * Kudymkarin piirin sivusto Luokka:Permin aluepiirin piirit Luokka:Permin Komi
Kosan piiri

Kosan piiri (; komipermjakiksi Кöсла́дор райо́н, Köslador raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1924 perustetun piirin pinta-ala on 3 462 neliökilometriä. Asukkaita on 7 600 henkeä (vuonna 2009). Kosan piiri sijaitsee Permin Komin itäosassa. Koillisessa se rajoittuu Tšerdynin, idässä Solikamskin ja Usoljen, etelässä Kudymkarin, lännessä Jurlan ja Kotšovon sekä luoteessa Gainyn piireihin. Pinta-alasta yli 90 % on metsää. Hyötykaivannaisia ovat hiekka ja sora, savi, turve ja kivennäisvedet. Seudulla virtaa Kosa-joki. Piiriin kuuluu neljä maalaiskuntaa: Kosa, Levitši, Svetlitsa (keskuspaikka Novaja Svetlitsa) ja Tšazevo. Hallinnollinen keskus on Kosan kylä, josta on 163 kilometriä Kudymkariin, 256 kilometriä Solikamskiin ja 338 kilometriä Permiin. Asutuskeskuksia on yhteensä 59. Asukkaista on vuoden 2002 väestönlaskennan mukaan 71,7 % komipermjakkeja ja 25,7 % venäläisiä. Kaupunkiväestöä ei ole. Piirin kautta kulkee Kosan ja Solikamskin välinen maantie. Tärkeimmät elinkeinot ovat metsäteollisuus sekä maatalous, joka on erikoistunut maidon ja lihan tuotantoon. Piirissä toimii 13 yleissivistävää koulua, ammattikoulu, musiikkikoulu ja lasten luomistyön keskus. Kulttuurilaitoksia ovat 21 kulttuuri- ja vapaa-ajankeskusta sekä 14 kirjastoa. Paikallislehtenä ilmestyy Komi-Permjatskije vesti (”Permin Komin viestit”). Seudulla on useita arkeologisia muistomerkkejä. Nähtävyyksiin kuuluu Kosan ortodoksinen kirkko. ==Lähteet== ==Aiheesta muualla== * Kosan piirin sivusto *
Beyoncé Karaoke Hits Vol. I

Beyoncé Karaoke Hits Vol. I on Beyoncén kokoelma-albumi, joka julkaistiin vuonna 2008. == Kappaleet == # # # # # # # # Luokka:Vuoden 2008 kokoelma- albumit Luokka:Beyoncé Knowlesin albumit pt:Anexo:Discografia de Beyoncé Knowles#Outros álbuns
Myškin

thumb|left| Myškin () on kaupunki Jaroslavlin alueella Venäjällä. Se sijaitsee Volgan vasemmalla rannalla 126 kilometriä Jaroslavlsta luoteeseen. Kaupunki on Myškinin piirin keskus. Asukkaita on 5 800 henkeä (vuonna 2008). Myškin mainitaan ensimmäisen kerran 1400-luvulla. Vuonna 1777 siitä tuli Jaroslavlin lääniin kuuluneen kihlakunnan hallintokaupunki. 1800-luvulla se oli merkittävä kauppapaikka ja pellavantuotantoalueen keskus. Vuonna 1927 Myškin menetti kaupungin statuksen. Vuonna 1943 siitä tuli Myškinon kaupunkimainen taajama ja vuonna 1991 jälleen Myškinin kaupunki. Kaupungin lähellä on Gazpromin kaasukompressoriasema. Tärkeä merkitys on myös Volgan risteilymatkailulla. Kaupungin kuuluisimpiin nähtävyyksiin kuuluu hiirimuseo, sillä sen nimi on johdettu hiirtä tarkoittavasta sanasta (мышь). Kaupungissa on myös huopatossuille (valenki) omistettu museo. == Aiheesta muualla == * Myškinin piirin sivusto * Myškinin kaupungille omistettu sivusto * Myškinin museoiden sivusto Luokka:Jaroslavlin alueen kaupungit
Ljubim

Ljubim () on kaupunki Jaroslavlin alueella Venäjällä. Se sijaitsee Kostromajokeen laskevan Obnora-joen varrella 123 kilometriä Jaroslavlista koilliseen. Kaupunki on Ljubimin piirin keskus. Sen kautta kulkee Danilovin ja Buin välinen rautatie (Ljubimin asema). Asukkaita on 5 800 henkeä (vuonna 2008). Kaupunki on perustettu vuonna 1546. Vuonna 1777 siitä tuli Jaroslavlin lääniin kuuluneen kihlakunnan keskus. Nykyään Ljubimissa on puunjalostus- ja elintarviketeollisuutta. == Aiheesta muualla == * Ljubimin kaupungille omistettu sivusto Luokka:Jaroslavlin alueen kaupungit